
 З  А П  И  С  Н  И  К


Од дванаесетата редовна седница на Советот на општина Чешиново-Облешево, одржана на ден 12.07.2022 година,во просториите на општината – Сала на Совет.
Седницата започна во 09.00 часот.
Присутни: Боби Ѓоргиев, Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Сане Стојанов и Анита Колева
Присутни и: Градоначалникот г-н Далибор Ангелов, Моника Накова – директор на ЈОУДГ „Ѕвездички“, Драгица Николова – директор на ООУ „Климент Охридски“  Облешево, Ленче Јакимова – директор на ООУ „Страшо Пинџур“ Соколарци, Ивана Минова Богданова – Советник во одделението за финансии и Владимир Анастасов – Градежен инспектор.
Записникот го води Драгица Горгиевска – Раководител на Одделение за  нормативно-правни работи во општината
	Записникот од единаесетата редовна седница се стави на разгледување.
	
	Записникот се усвои со 9 гласа ЗА 

	За дванаесетата редовна седница Претседателот го предложи следниот:


Дневен ред,

1. Годишен план за вработување за 2023 година во ЈОУДГ „Ѕвездички“ Чешиново
2. Годишен план за вработување за 2023 година во ООУ „Климент Охридски“ Облешево
3. Годишен план за вработување за 2023 година во ООУ „Страшо Пинџур“ Соколарци
4. Одлука за парична награда за прогласување на ученик на генерацијата 2021/2022 во ООУ „Страшо Пинџур“ Соколарци
5. Одлука за именување на член на Училишен Одбор во ООУ „Страшо Пинџур“ Соколарци, претставник на основачот
6. Извештај за извршување на Буџетот на општина Чешиново-Облешево за период 01.01-30.06.2022 година
7. Извештај за реализација на Одлуки донесени од Советот на општина Чешиново-Облешево за период 01.04-30.06.2022 година
8. Одлука за формирање на Комисија и именување на членови на Комисија за еднакви можности на мажите и жените (Родова рамноправност)
9. Одлука за формирање на Комисија и именување на членови на Комисија за земјоделие
10. Предлози, прашања и барања

Дополнување на Дневниот ред:
-Драгица Горгиевска
Денес пристигна новото возило за изнесување на отпад. За да може истото да се пуште во функција треба да се преотстапи на трајно користење на Јавното Претпријатие. Заради тоа потребно е да се донесе:
-Одлука за  преотстапување на трајно користење без надоместок на возило за собирање и транспорт на цврст отпад Марка DFSK.
Се премина на усвојување на Дневниот ред со дополнувањето.
Од присутни 9 членови на Советот во просторијата за време на гласањето Дневниот ред се усвои Едногласно. 
Предлогот Одлука за  преотстапување на трајно користење без надоместок на возило за собирање и транспорт на цврст отпад Марка DFSK ќе се разгледа како Точка 10, Точка 10 ќе се разгледа како Точка 11.

1 Точка (Годишен план за вработување за 2023 година во ЈОУДГ „Ѕвездички“ Чешиново)

-Моника Накова
Ова е Законска обврска. Во тековната година се носи Годишниот план за вработување за наредната година. Планирани се четири вработувања. Истите се пополнети преку ПАВ, а се потребни за непречено функционирање на градинката.
-Орце Митров
А средствата за плати дали се од градинката или од Министерството?
-Моника Накова
За реализација на овие вработувања ќе се бара согласност и од МТСП и финансирањето ќе биде од нивна страна. Се додека не се добие согласност од МТСП овие вработувања не може да се реализираат.
-Сане Стојанов
Дали овие планирани нови вработувања е поради зголем,ен обем на работа на градинката? Дали може да добиеме информација за бројот на дечиња во последните 2-3 години?
-Моника Накова
За време на пандемијата само беше намален бројот на деца, што беше обврзувачки и тоа во јасли 12 дечиња а големите до 25 дечиња во група. Тој период имавме околу 100 дечиња. Тоа е согласно усвоениот Протокол на Комисијата за заразни болести и на Владата.
Сега имаме 121 дете и на листа за чекање околу 25, 26 дечиња.

Се премина на гласање.
Од присутни 10 членови на Советот во просторијата за време на гласањето со 9 гласа ЗА и 1 глас Воздржан се донесе Одлуката за давање на согласност на Годишниот план за вработување за 2023 година во ЈОУДГ „Ѕвездички“ Чешиново


2 Точка (Годишен план за вработување за 2023 година во ООУ „Климент Охридски“ Облешево)

-Драгица Николова
Нема планирани нови вработувања во Планот за 2023 година.
-Сане Стојанов
Моментално вработени 11. Кои се тие?
-Драгица Николова
10 технички кадар и 1 секретар.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за давање на Согласност на Годишниот план за вработување за 2023 година во ООУ „Климент Охридски“ Облешево

3 Точка (Годишен план за вработување за 2023 година во ООУ „Страшо Пинџур“ Соколарци)

-Ленче Јакимова
Во Нашето училиште имаме 7 вработени и планирано 1 ново вработување за служителот од Спанчево што замина во пензија. Дав пати поднесовме барање за итни и неодложни работи кое е до 06.08. и едно унапредување за техничкиот секретар бидејки работното место на кое е примена е со средно образование а истата има завршено високо образование. Тоа ќе се направи со интерен оглас.

Се премина на гласање.
Со 11 гласа ЗА се донесе Одлука за давање на согласност на Годишниот план за вработување за 2023 година во ООУ „Страшо Пинџур„ Соколарци.

4 Точка (Одлука за парична награда за прогласување на ученик на генерацијата 2021/2022 во ООУ „Страшо Пинџур“ Соколарци)

Се прочита Барањето за парична награда за прогласување на ученик на генерацијата 2021/2022 во ООУ „Страшо Пинџур“ Соколарци.

Со 11 гласа ЗА се донесе Одлука за парична награда  за прогласување на ученик на генерацијата за учебната 2021/2022 во ООУ „Страшо Пинџур“ Соколарци од 6.000,00 денари.

-Сане Стојанов
Едно прашање. Зошто само од училиштето „Страшо Пинџур“ има вакво барање. Дали во „Климент Охридски“ не е прогласен ученик на генерацијата?
-Драгица Николова
Ние поднесовме Барање до архива, најверојатно по утврдување на Дневниот ред за седницата на Совет.
-Драгица Горгиевска
До мене не е доставено такво Барање, да проверам во архива.

Од Архива се предаде Барањето за  парична награда за прогласување на ученик на генерацијата 2021/2022 во ООУ „Климент Охридски“ и  истото се прочита на членовите на Советот.

Со 11 гласа ЗА се донесе Одлука за парична награда  за прогласување на ученик на генерацијата за учебната 2021/2022 во ООУ „Климент Охридски“ Облешево од 6.000,00 денари.


5 Точка (Одлука за именување на член на Училишен Одбор во ООУ „Страшо Пинџур“ Соколарци, претставник на основачот)

Се прочита Барањето од ООУ „Страшо Пинџур“ Соколарци за именување на член на Училишен Одбор, претставник на основачот.
-Ленче Јакимова
На Марија Петрова од Спанчево и истече мандатот од две години.
-Славе Донев
Дали има законска пречка повторно да ја именуваме Марија Петрова?
-Ленче Јакимова
Не.

Со 11 гласа ЗА се донесе Одлука Марија Петрова да биде именувана за член на Училишниот Одбор во ООУ „Страшо Пинџур“ Соколарци, претставник на основачот.

-Ленче Јакимова
Ова не е во склопот на оваа Точка но имам едно Барање од група граѓани од село Спанчево кои сакаат да извршат промена на урбаната опрема на игралиштето во склоп на училиштето во село Спанчево.
-Владимир Апостолов
Може слободно да се изврши промена, не е потребна никаква документација. Мора да има опис на работите со предмер пресметка.

Се премина на гласање. 
Со 11 гласа ЗА се донесе Одлука за за  усвојување на Барање на ООУ „Страшо Пинџур“ Соколарци за поставување на урбана опрема во училишниот двор во с.Спанчево.


6 Точка (Извештај за извршување на Буџетот на општина Чешиново-Облешево за период 01.01-30.06.2022 година)

-Ивана Минова Богданова
Од 103.920.000 реализирани се 42.000.000,00 денари.
Даде објаснување на писмениот Извештај за извршување на Буџетот.
Поради блокираната сметка на општината расходите претежно се однесуваат за палта администрација, надоместоци за членовите на Советот, комуналии струја, телефон, досепани долгови по онов на неплатени фактури, сопствено учество во проекти.
-Сане Стојанов
Според мене реализацијата е добра имајки во предвид дека се работи за втор квартал. Според Вас дали е добар процентот на реализација?
-Ивана Минова Богданова
Да. Пола година е помината и скоро половина од Буџетот е реализиран.
-Сане Стојанов
Страна 1, дали од доспеани ненамирени обврски се платени дел од нив?
-Ивана Минова Богданова
Прво гледаме да платеме по опомени за да немаме трошоци по доспеани а ненамирени обврски.
-Сане Стојанов
Образец К3
-Ивана Минова Богданова
Тоа се кредити
-сане Стојанов
Што е подзаем?
-Драгица Горгиевска
Државата се задолжува, а ние се задолжуваме преку Министерството за финансии.
-Сане тојанов
Реден број 1, 15.287.134,00 рок до 2025 година.
-Ивана Минова Богданова
Кредитот е за водоводот во Облешево, земен во мандатот на Градоначалникот Костадин Личков. Ратата е 780.000,00 денари се плаќа два пати во годината.
Вториот кредит е за улиците во повеќе населени места. Сеуште тече грејс периодот за враќање на кредитот.
-Сане Стојанов
Дали обврската до 10.02.2022 година е платена?
-Ивана Минова Богданова
Да тоа е платено. Остануват 10.700.992, значи околу 5.000.000,00 се веќе платени.
-Сане Стојанов
Како што разбрав за другиот кредит не е почнато плаќањето на ратите?
-Ивана Минова Богданова
Не, грејс период имаме.
-Сане Стојанов
Дали откога дојде новата гарнитура се намалени долговите?
-Ивана Минова Богданова
Трошоците се намалени, но обврските поради блокираната сметка се тие. По примопредавањето стигнаа и нови фактури кои тој ден не беа евидентирани.
-Слаџана Ангелова
Трансфер до НВО, дали тоа се однесува за спортските клубови?
-Ивана Минова Богданова
Да.

7 Точка (Извештај за реализација на Одлуки донесени од Советот на општина Чешиново-Облешево за период 01.04-30.06.2022 година)

Без дискусија со 11 гласа ЗА се донесе Одлука за усвојување на Извештајот за реализација на Одлуки донесени од Советот на општина Чешиново-Облешево за период 01.04-30.06.2022 година.

8 Точка (Одлука за формирање на Комисија и именување на членови на Комисија за еднакви можности на мажите и жените (Родова рамноправност))

Се прочита Записникот од Комисијата за мандатни прашања, избори и именувања.
Со 11 гласа ЗА се донесе Одлука за формирање на Комисија за еднакви можности на мажите и жените.
За членови на Комисијата се именуваат:
Анита Колева – претседател
Слаџана Ангелова – член и 
Франческо Наков – член


9 Точка (Одлука за формирање на Комисија и именување на членови на Комисија за земјоделие)

Се прочита Записникот од Комисијата за мандатни прашања, избори и именувања.
Со 11 гласа ЗА се донесе Одлука за формирање на Комисија за земјоделие.
За членови на Комисијата се именуваат:
Сане Стојанов – претседател
Боби Ѓоргиев – член и
Орце Митров - член

10 Точка (Одлука за  преотстапување на трајно користење без надоместок на возило за собирање и транспорт на цврст отпад Марка DFSK)

Без дискусија со 11 гласа ЗА се донесе Одлука за  преотстапување на трајно користење без надоместок на возило за собирање и транспорт на цврст отпад Марка DFSK.

11 Точка (Предлози, прашања и барања)

Се прочита Барањето од ДООЕЛ „Кај Маја“ с.Бурилчево.
Поради короната мерките и намалениот промет во продавницата истите бараат да бидат ослободени од фирмарина.
-Сане Стојанов
Бурилчево е мало место. Со отварање на големите маркети сите пазаруваат од други места. Државата треба да воведе некои мерки за вакви мали места и регистрираните фирми во истите, не може тоа да го правиме ние како општина. Секаде е тешко, сите тешко опстануваме. 

Барањето не се усвои.

-Орце Митров
Сане да не извести како помина настанот кој го организираа за прибирање на средства за изградба на црквата св.Трифун во село Кучичино.
-Сане Стојанов
Чисто информативно: Значи лично јас мислев дека ќе продадеме околу 2000 карти но се продадоа само 645, се собраа приходи околу 3.000 Евра. Лично јас сум задоволен . Да се соберат толку средства за изградба на црква, тоа е добра работа. За селото тоа е голема работа, тоа се директни приходи. Има интерес и за уплаќање на средства директно на сметка. Секој почеток е тежок, во секој случај треба да бидеме задоволни.

	Со исцрпување на Дневниот ред заврши дванаесетата редовна седница на Советот на општина Чешиново-Облешево.
	Седницата заврши во 10.10 часот.





                                                                           Совет на општина Чешиново-Облешево
                                                                                                Претседател
                                                                                                Орце Митров

